ออมสินส่งท้ายปีให้ดอกเบี้ย1.15%
แบงก์ออมสิน งัดแคมเปญส่งท้ายปี ออกเงินฝากเผื่อเรียกพิเศษ 4 เดือน ดอกเบี้ย 1.15% ยกเว้นภาษี
7 ต.ค. 2559

แบงก์ออมสิน งัดแคมเปญส่งท้ายปี ออกเงินฝากเผื่อเรียกพิเศษ 4 เดือน ดอกเบี้ย 1.15% ยกเว้นภาษี
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารได้ออกเงินฝากเผื่อเรียกพิเศษ 4 เดือน ให้ดอกเบี้ย 1.15% ต่อปี หรือเทียบเท่าเงินฝากประจำ 1.35% ต่อปี เปิดรับฝากตั้งแต่วันนี้-30 ธ.ค. 2559
ทั้งนี้ ผู้ฝากต้องเป็นบุคคลธรรมดาอายุตั้งแต่ 7 ปีขึ้นไป และนิติบุคคลทุกประเภท สำหรับผู้ฝากบุคคลธรรมดาจะได้รับการยกเว้นภาษี เปิดบัญชีขั้นต่ำ 1 หมื่นบาท ฝากเพิ่มครั้งละไม่ต่ำกว่า 1,000 บาท ถอนเท่าใดก็ได้
อย่างไรก็ตาม แต่ถ้าลูกค้าถอน หรือปิดบัญชีก่อนครบระยะเวลาฝาก จำนวนที่ถอนจะได้รับดอกเบี้ยในอัตราดอกเบี้ยเงินฝากเผื่อเรียก ณ วันถอน ธนาคารออมสินคำนวณดอกเบี้ยเป็น รายวันจากยอดเงินฝาก และลงรับ ดอกเบี้ยเมื่อครบระยะเวลาฝาก โดย จะโอนเงินเข้าบัญชีเผื่อเรียกที่เป็นบัญชี คู่โอน
"เพื่อให้ผู้ฝากมีระยะเวลาในการวางแผนการออมอย่างต่อเนื่อง ธนาคารออมสิน จึงทำให้แผนการออมเงินช่วงนี้มีประสิทธิภาพและหลากหลายมากขึ้น พร้อมกับได้รับผลตอบแทนที่เหมาะสม" นายชาติชาย กล่าว